# Službeni list C 407A/8. p

| | ISSN 1977-1088 |
| --- | --- |
| Službeni list
  Europske unije | C 407A |
| | |
| Hrvatsko izdanje | Informacije i objave | Svezak 58.8. prosinca 2015. |

ISSN 1977-1088

Službeni list

Europske unije

C 407A

Hrvatsko izdanje

Informacije i objave

Svezak 58.8. prosinca 2015.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2015/C 407A/01 | Glavna uprava za tržišno natjecanje (COMP) — Oglas za radno mjesto glavnog ekonomista za tržišno natjecanje (razred AD 14) — Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije — COM/2015/10363 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2015/C 407A/01

Glavna uprava za tržišno natjecanje (COMP) — Oglas za radno mjesto glavnog ekonomista za tržišno natjecanje (razred AD 14) — Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije — COM/2015/10363

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 8.12.2015 | HR | Službeni list Europske unije | CA 407/1 |
| --- | --- | --- | --- |

8.12.2015

HR

Službeni list Europske unije

CA 407/1

---

Glavna uprava za tržišno natjecanje (COMP)

Oglas za radno mjesto glavnog ekonomista za tržišno natjecanje (razred AD 14)

Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije

COM/2015/10363

(2015/C 407 A/01)

Glavna uprava za tržišno natjecanje traži zamjenu za glavnog ekonomista za tržišno natjecanje, čije će se radno mjesto osloboditi 1. rujna 2016.

O nama

Komisija, zajedno s nacionalnim tijelima nadležnima za tržišno natjecanje, izravno provodi pravila EU-a o tržišnom natjecanju kako bi se poboljšalo funkcioniranje tržišta osiguravanjem ravnopravnog i poštenog natjecanja svih poduzeća na temelju njihovih zasluga. Od toga imaju koristi potrošači, poduzeća i cjelokupno europsko gospodarstvo.

U okviru Komisije za te je izravne provedbene ovlasti prvenstveno nadležna Glavna uprava (GU) za tržišno natjecanje.

Glavni ekonomist za tržišno natjecanje pomaže Glavnoj upravi za tržišno natjecanje pri ocjenjivanju gospodarskog učinka njezinih aktivnosti u područjima kontrole koncentracija, protumonopolske politike i pravila o državnim potporama u EU-u.

Radno mjesto bit će popunjeno na razini direktora (AD 14). Riječ je o privremenom imenovanju na tri godine koje se može produljiti za najviše dvije godine.

Opis radnog mjesta

Glavni ekonomist za tržišno natjecanje izravno će odgovarati glavnom direktoru. Imat će sljedeće tri glavne zadaće:

| — | pružanje smjernica o metodološkim pitanjima u području ekonomije i ekonometrije u pogledu primjene pravila tržišnog natjecanja EU-a. Može se zahtijevati i njegov doprinos u razvijanju instrumenata ili analiza opće politike, |
| --- | --- |

—

pružanje smjernica o metodološkim pitanjima u području ekonomije i ekonometrije u pogledu primjene pravila tržišnog natjecanja EU-a. Može se zahtijevati i njegov doprinos u razvijanju instrumenata ili analiza opće politike,

| — | pružanje općih smjernica za pojedinačne predmete u području tržišnog natjecanja od ranih faza, |
| --- | --- |

—

pružanje općih smjernica za pojedinačne predmete u području tržišnog natjecanja od ranih faza,

| — | pružanje detaljnih smjernica u pogledu najvažnijih predmeta u području tržišnog natjecanja koji obuhvaćaju složena ekonomska pitanja, posebno onih koji zahtijevaju sofisticiranu kvantitativnu analizu. To bi moglo značiti da član osoblja koji je raspoređen u tim glavnog ekonomista za tržišno natjecanje može biti upućen na rad u timu koji se bavi određenim predmetom. |
| --- | --- |

—

pružanje detaljnih smjernica u pogledu najvažnijih predmeta u području tržišnog natjecanja koji obuhvaćaju složena ekonomska pitanja, posebno onih koji zahtijevaju sofisticiranu kvantitativnu analizu. To bi moglo značiti da član osoblja koji je raspoređen u tim glavnog ekonomista za tržišno natjecanje može biti upućen na rad u timu koji se bavi određenim predmetom.

Njegovo konačno mišljenje u pogledu važnih pojedinačnih predmeta u području tržišnog natjecanja stavlja se na raspolaganje povjereniku za tržišno natjecanje i, prema potrebi, kolegiju povjerenika.

Glavnom ekonomistu za tržišno natjecanje dodijeljeno je posebno osoblje od tridesetak specijaliziranih ekonomista, od kojih polovicu čini stalno, a ostatak privremeno osoblje. Glavni ekonomist za tržišno natjecanje i njegovo osoblje surađivat će, prema potrebi, s ostalim osobljem Glavne uprave, posebno s onim koje ima stručno znanje u području ekonomije.

Traženi profil (kriteriji odabira)

Prednost će se dati kandidatima s:

| — | dokazanim znanjem i kompetencijama u analizi ekonomskih aspekata pitanja povezanih s tržišnim natjecanjem, priloženim solidnim akademskim rezultatima, a pogotovo publikacijama u priznatim znanstvenim časopisima, savjetodavnim funkcijama u tijelima javne vlasti, studijem i eventualno savjetodavnim radom u raznim područjima politike tržišnog natjecanja, |
| --- | --- |

—

dokazanim znanjem i kompetencijama u analizi ekonomskih aspekata pitanja povezanih s tržišnim natjecanjem, priloženim solidnim akademskim rezultatima, a pogotovo publikacijama u priznatim znanstvenim časopisima, savjetodavnim funkcijama u tijelima javne vlasti, studijem i eventualno savjetodavnim radom u raznim područjima politike tržišnog natjecanja,

| — | dokazanom sposobnošću vođenja tima visokokvalificiranih ekonomista, posebno u području organizacije i upravljanja ljudima, uključujući aspekte kao što su određivanje prioriteta, zapošljavanje, ocjenjivanje zaposlenika, razvoj karijere, ravnoteža između profesionalnog i privatnog života te motivacija, |
| --- | --- |

—

dokazanom sposobnošću vođenja tima visokokvalificiranih ekonomista, posebno u području organizacije i upravljanja ljudima, uključujući aspekte kao što su određivanje prioriteta, zapošljavanje, ocjenjivanje zaposlenika, razvoj karijere, ravnoteža između profesionalnog i privatnog života te motivacija,

| — | potvrđenim komunikacijskim vještinama koje će mu omogućiti da učinkovito i djelotvorno komunicira s unutarnjim i vanjskim dionicima te zastupa Komisiju i zagovara njezina stajališta na europskim i međunarodnim forumima. |
| --- | --- |

—

potvrđenim komunikacijskim vještinama koje će mu omogućiti da učinkovito i djelotvorno komunicira s unutarnjim i vanjskim dionicima te zastupa Komisiju i zagovara njezina stajališta na europskim i međunarodnim forumima.

Komisija posebno traži ekonomista koji je, uz svoju osnovnu osposobljenost, specijaliziran za industrijsku organizaciju i ima praktično iskustvo u analizi pojedinačnih predmeta u području tržišnog natjecanja.

Glavni ekonomist za tržišno natjecanje tijekom svojeg mandata može objavljivati radove i u određenoj mjeri zadržati predavačku aktivnost pod uvjetom da ga to ne ometa u obavljanju dužnosti.

Što očekujemo od kandidata (kriteriji prihvatljivosti)

| 1. | Državljanstvo: kandidati moraju imati državljanstvo države članice Europske unije. |
| --- | --- |

1.

Državljanstvo: kandidati moraju imati državljanstvo države članice Europske unije.

| 2. | Sveučilišna diploma: kandidati moraju imati sveučilišnu diplomu. Osim toga, zahtijeva se doktorat iz područja ekonomije ili ekonometrije relevantnog za politiku tržišnog natjecanja. |
| --- | --- |

2.

Sveučilišna diploma: kandidati moraju imati sveučilišnu diplomu. Osim toga, zahtijeva se doktorat iz područja ekonomije ili ekonometrije relevantnog za politiku tržišnog natjecanja.

| 3. | Profesionalno iskustvo: kandidati moraju imati najmanje 15 godina profesionalnog iskustva stečenog nakon završetka prethodno navedenog studija. Najmanje deset godina od navedenog profesionalnog iskustva mora biti iskustvo stečeno na višim položajima u područjima relevantnima za slobodno radno mjesto (1). |
| --- | --- |

3.

Profesionalno iskustvo: kandidati moraju imati najmanje 15 godina profesionalnog iskustva stečenog nakon završetka prethodno navedenog studija. Najmanje deset godina od navedenog profesionalnog iskustva mora biti iskustvo stečeno na višim položajima u područjima relevantnima za slobodno radno mjesto (1).

| 4. | Jezici: kandidati moraju imati temeljito znanje jednog od službenih jezika Europske unije i zadovoljavajuće znanje još jednog od tih službenih jezika (2). Odbor za odabir provjerit će tijekom intervjua ispunjuju li kandidati zahtjev u pogledu zadovoljavajućeg znanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku. |
| --- | --- |

4.

Jezici: kandidati moraju imati temeljito znanje jednog od službenih jezika Europske unije i zadovoljavajuće znanje još jednog od tih službenih jezika (2). Odbor za odabir provjerit će tijekom intervjua ispunjuju li kandidati zahtjev u pogledu zadovoljavajućeg znanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku.

| 5. | Dobna granica: kandidati moraju biti u mogućnosti dovršiti barem puni trogodišnji mandat prije dobi za redovno umirovljenje, za koju je za privremeno osoblje Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika) (3). |
| --- | --- |

5.

Dobna granica: kandidati moraju biti u mogućnosti dovršiti barem puni trogodišnji mandat prije dobi za redovno umirovljenje, za koju je za privremeno osoblje Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika) (3).

Neovisnost i izjava o sukobu interesa

Prije preuzimanja dužnosti kandidati moraju potpisati izjavu kojom se obvezuju da će djelovati neovisno u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Imenovanje i uvjeti zapošljavanja

Odabir glavnog ekonomista za tržišno natjecanje odvija se kako je opisano u Preglednom dokumentu o politici zapošljavanja viših dužnosnika
   (4). U postupku odabira Komisiji mogu pomagati vanjski savjetnici, uključujući stručnjake s međunarodnim ugledom u području ekonomije.

U okviru postupka odabira kandidati koje je na intervju pozvao Komisijin savjetodavni odbor za imenovanja prethodno moraju proći cjelodnevno testiranje koje organiziraju vanjski konzultanti u centru za procjenu kandidata.

Postupak odabira Europska komisija provest će, zbog funkcionalnih razloga te kako bi se u interesu kandidata i institucije završio što je prije moguće, samo na engleskom i/ili francuskom jeziku (5).

Komisija će uspješnog kandidata zaposliti kao privremenog službenika u skladu s člankom 2. točkom (a) Uvjeta zaposlenja ostalih službenika. Plaća i uvjeti zaposlenja odgovaraju onima utvrđenima za članove privremenog osoblja koji obavljaju posao koji odgovara radnom mjestu direktora Europske unije na razini AD 14. Riječ je o privremenom imenovanju na tri godine koje se može produljiti za najviše dvije godine.

Kandidatima napominjemo da je, u skladu s Uvjetima zaposlenja ostalih službenika, svaki novi član osoblja obvezan uspješno odraditi probni rad u trajanju od devet mjeseci.

Mjesto rada je u Bruxellesu. Očekuje se da će odabrani kandidat dužnost preuzeti 1. rujna 2016.

Jednake mogućnosti

Europska unija primjenjuje politiku jednakih mogućnosti. S obzirom na nisku zastupljenost žena na rukovoditeljskim funkcijama, Komisija bi posebno željela zaprimiti prijave kandidatkinja.

Postupak prijave

Prije podnošenja prijave kandidati moraju provjeriti ispunjuju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo te jezične sposobnosti. Neispunjivanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti internetom na internetskoj stranici:

https://ec.europa.eu/dgs/human-resources/seniormanagementvacancies/

slijedeći ondje dostupne upute koje se odnose na različite faze postupka.

Kandidati moraju imati važeću adresu e-pošte. Ta će se adresa upotrijebiti za potvrdu njihove registracije i korespondenciju tijekom različitih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8  000 znakova). Životopis i motivacijsko pismo moraju, zbog funkcionalnih razloga te kako bi se postupak odabira u interesu kandidata i institucije završio što je prije moguće, biti sastavljeni na engleskom, francuskom ili njemačkom jeziku.

Nakon završetka elektroničke prijave kandidat će primiti elektroničku poštu kojom se potvrđuje da je njegova prijava registrirana. U e-pošti nalazi se i registracijski broj koji će se upotrebljavati kao referentni broj kandidata u svim pitanjima povezanima s njihovom prijavom. Ako kandidat ne primi poruku e-pošte s potvrdom o prijavi, njegova prijava nije registrirana!

Kandidati ne mogu pratiti postupak obrade svoje elektroničke prijave. Europska komisija izravno obavješćuje kandidate o statusu njihove prijave.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles, Belgija uz jasno navedenu sljedeću napomenu: Vacancy for the function of Chief Competition Economist (COM/2015/10363), s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidata i Komisije odvijat će se poštom. Kandidati s invalidnošću uz prijavu moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koje im treba osigurati kako bi im se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu HR-A2-MANAGEMENT-ONLINE@ec.europa.eu

Rok za prijavu

Rok za prijavu je 29. siječnja 2016. u 12 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćaju se.

Važna informacija za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Europska komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (6).

---

(1)  U svojem životopisu kandidati bi trebali barem za tih deset godina navesti tijekom kojih su aktivnosti stekli profesionalno iskustvo na visokoj razini (npr. naziv i detaljan opis dužnosti).

(2)  http://ec.europa.eu/languages/policy/linguistic-diversity/official-languages-eu_hr.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(4)  http://ec.europa.eu/civil_service/docs/official_policy_en.pdf

(5)  Odbor za odabir pobrinut će se da izvorni govornici tih dvaju jezika nemaju neprimjerenu prednost.

(6)  SL L 8, 12.1.2001., str. 1.

---